
На основу члана 83. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. Закон и 19/2025 – др. закон) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Решења о попуњавању радног места интерним конкурсом број: 111-65/2026-IV-7 од 01.10.2026. године, Градска управа за опште и заједничке послове града Чачка, дана 05.10.2026. године, оглашава


ИНТЕРНИ КОНКУРС
ЗА ПОПУЊАВАЊЕ ИЗВРШИЛАЧКОГ РАДНОГ МЕСТА

I 	Орган у коме се раднo местo попуњавa:
	Градска управа за опште и заједничке послове града Чачка
	Чачак, Жупана Страцимира 2

II 	Радно место која се попуњава – утврђено чланом 56. Правилника о унутрашњем уређењу и систематизацији радних места у градским управама, стручној служби и Градском правобранилаштву града Чачка („Службени лист града Чачка“, број 1/2026 и 10/2026):

  У  Градској управи за опште и заједничке послове града Чачка,  
  У Пријемној канцеларији и писарници 

[bookmark: _GoBack]Радно место за комуникацију са клијентима и  референтима у систему еПисарница

Звање: Млађи саветник  				                                        Број службеника: 1

Опис послова: врши формирање предмета, обраду, доставу аката и архивирање предмета; пружа све стручне, административне и сервисне информације о надлежностима и раду установа, јавних  предузећа и републичких органа, која имају седиште на територији Града;  обавља комуникацију са странкама којe подносе захтеве кроз систем еПисарнице; обавља комуникацију и пружа информације и другим заинтересованим лицима о свим административним поступцима у изворном и повереном делокругу Града; прати кретање предмета у систему еПисарнице и сарађује на сачињавању извештаја о истим; обавља и друге послове по налогу руководиоца.
             Услови: високо образовање стечено на студијама другог степена (дипломске академске студије – мастер, специјалистичке академске студије, специјалистичке струковне студије) у образовно научном пољу друштвенохуманистичких наука, односно на основним студијама у трајању од најмање четири године друштвеног смера, односно основне академске студије првог степена у обиму 240 ЕСПБ бодова, положен испит за рад у органима државне управе, најмање једна година радног искуства у струци или најмање пет годинa проведених у радном односу у органима аутономне покрајине и јединице локалне самоуправе, органима градских општина, или у службама и организацијама које оснива надлежни орган аутономне покрајине, јединице локалне самоуправе и градске општине према посебном закону, познавање рада на рачунару (Windows Operativni sistemi, MS office paket), као и компетенције потребне за обављање послова радног места.

III 	Место рада: Градска управа за опште и заједничке послове града Чачка, Чачак, Жупана Страцимира 2.

IV	Интерни конкурс спроводи Конкурсна комисија коју је именовала начелница Градске управе за опште и заједничке послове града Чачка.

V Компетенције које се проверавају у изборном поступку:

У изборном поступку се проверавају посебне функционалне компетенције и мотивација за рад на радном месту.

VI Поступак и начин провере компетенција:

1.Посебне функционалне компетенције у одређеној области рада: 

	Административно – технички послови
	канцеларијско пословање, методе и технике прикупљања података ради даље обраде, технике евидентирања и ажурирања података у релевантним базама података, технике израде потврда и уверења о којима се води службена евиденција, технике припреме материјала ради даљег приказивања и употребе, методе вођења интерних и доставних књига;



Посебне функционалне компетенције за одређено радно место:

Прописи из делокруга радног места: Закон о архивској грађи и архивској делатности ("Службени гласник РС“, 6/2020), Закон о општем управном поступку ("Службени гласник РС“, број 18/2016, 95/2018 – аутентично тумачење и 2/2023 – одлука УС), Закон о оверавању потписа, рукописа и преписа ("Службени гласник РС“, број 93/2014, 22/2015 и 87/2018), Закон о републичким административним таксама ("Службени гласник РС“, број 43/2003, 51/2003 – испр., 61/2005, 101/2005 - др. закон, 5/2009, 54/2009, 50/2011, 70/2011 – усклађени дин. изн., 55/2012 – усклађени дин. изн., 93/2012, 47/2013 – усклађени дин. изн., 65/2013 – др. закон, 57/2014 – усклађени дин. изн., 45/2015 – усклађени дин. изн., 83/2015, 112/2015, 50/2016 – усклађени дин. изн., 61/2017 – усклађени дин. изн., 113/2017, 3/2018 – испр., 50/2018 – усклађени дин. изн., 95/2018, 38/2019 - усклађени дин. изн., 86/2019, 90/2019 - испр., 98/2020 – усклађени дин. изн., 144/2020, 62/2021- усклађени дин. изн., 138/2022, 54/2023 – усклађени дин. изн., 92/2023, 59/2024 – усклађени дин. изн., 63/2024 – измена и допуна усклађених дин. изн., 94/2024, 55/2025 – усклађени дин. изн., 109/2025 и 54/2026 – усклађени дин. изн.), Закон о заштити података о личности ("Службени гласник РС“, број 87/2018), Закон о тајности података ("Службени гласник", број 104/2009), Закон о ауторском и сродним правима ("Службени гласник РС“, број 104/2009, 99/2011, 119/2012, 29/2016 – одлука УС и 66/2019), Уредба о канцеларијском пословању органа државне управе ("Службени гласник РС“, број 21/2020, 32/2021 и 14/2023), Уредба о начину и поступку означавања тајности података односно докумената ("Службени гласник РС“, број 8/2011), Упутство о електронском канцеларијском пословању ("Службени гласник РС“, број 102/2010), Одлука о градским административним таксама ("Службени гласник РС“, број 3/2010 и 27/2021).

1. Провера посебних функционалних компетенција у одређеној области рада биће вршена путем усмене симулације, као и провера посебних функционалних компетенција за одређено радно место. 
2. Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

VII Право учешћа на интерном конкурсу:

На интерном конкурсу имају право да учествују службеници запослени на неодређено време код послодавца који оглашава интерни конкурс.
	Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава. 



VIII Пријава на интерни конкурс врши се на прописаном обрасцу пријаве

Образац пријаве на овај конкурс доступан је на интернет презентацији града Чачка или га лица у штампаном облику могу преузети на писарници Градских управа града Чачка.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве, телефонским путем.

IX Рок за подношење пријаве 

Рок за подношење пријаве на интерни конкурс је осам дана од дана када је интерни конкурс оглашен на огласној табли Града Чачка, Жупана Страцимира 2 и на WEB страници града Чачка www.cacak.rs.

Рок почиње да тече 06.10.2026. године, а истиче 13.10.2026. године.

X  Адреса на коју се подносе пријаве:

Градска управа за опште и заједничке послове града Чачка, Чачак, Жупана Страцимира 2, за Конкурсну комисију, са назнаком: „Пријава на Интерни конкурс за попуњавање извршилачког радног места“ и наводом радног места за које се пријава подноси.

XI Докази који се достављају током изборног поступка

- диплома/уверење којом се потврђује стечено образовање,
- доказ о радном искуству у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство),
	- доказ о положеном државном стручном испиту,
	- уверење о држављанству Републике Србије,
	- извод из матичне књиге рођених,
- уверење да није правоснажно oсуђиван на безусловну казну затвора од најмање шест месеци; 
	- решење о распоређивању на неодређено време код послодавца који оглашава интерни конкурс,
	- потписану и оверену изјаву да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

Напомена: 
Одредбама члана 9. и 103. Закона о општем управном поступку („Службеник гласник РС“, број 18/2016, 95/2018 – аутентично тумачење и 2/2023 – одлука УС) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама.
	Документ о чињеницама о којима се води службена евиденција је: извод из матичне књиге рођених, уверење о држављанству, уверење о положеном испиту за рад у органима државне управе, уверење надлежне полицијске управе да лице није осуђивано на безусловну казну затвора од најмање шест месеци.

Потребно је да учесник конкурса у обрасцу пријаве, у делу Изјава*, заокружи на који начин жели да се ови подаци прибаве из службене евиденције.

XII Лица задужена за давање обавештења: 
Тамара Јовановић, телефон: 309-080, e-mail: tamara.jovanovic@cacak.org.rs
Лела Вујовић, телефон: 309-080, е-mail: lela.vujovic@cacak.org.rs

XIII	Датум објављивања интерног конкурса:

Овај конкурс објављен је на огласној табли Града Чачка и на WEB страници града Чачка www.cacak.rs , дана 05.10.2026. године
	
            Напомене:

            Пријаву кандидата који не испуњава услове интерног конкурса, односно неблаговремене, недопуштене, неразумљиве или непотпуне пријаве биће одбачене.
Конкурсна комисија их одбацује решењем. 

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.



	 ГРАДСКА УПРАВА ЗА ОПШТЕ И ЗАЈЕДНИЧКЕ
                                                                                                    ПОСЛОВЕ ГРАДА ЧАЧКА



